Pa vas oor kind se lyk in vullisdrom | Nuus24
Johannesburg – Die pa van 'n kind wie se lyk in 'n vullisdrom in Soweto gevind is, is in hegtenis geneem vir moord, het die polisie Dinsdag gesê.Die 11-jarige seun van Jabavu, in Soweto, het verlede Sondagaand vermis geraak en sy familie het die polisie Maandag van sy verdwyning in kennis gestel, het ao. Kay Makhubela, polisiewoordvoerder, gesê.Die kind se pa het Saterdag 'n vreemde reuk in sy motorhuis opgemerk en op sy lyk afgekom.Makhubela het gesê leidrade is Maandag op die misdaadtoneel gevind.Bloed is op die pa se klere en langs die vullisdrom gevind. Die kind se nek en albei sy bene is gebreek."Die saak is toe van 'n geregtelike doodsondersoek na moord verander," het Makhubela gesê.Die 47-jarige man is in hegtenis geneem en word by die Moroka-polisiekantoor aangehou. Hy sal Donderdag in die Protea-landdroshof verskyn. – Volg Nuus24 op Twitter